section_heading: Rusko negiranje planova o invaziji
paragraph_text: Usprkos gomilanju vojske, ruski su dužnosnici tijekom dolaska njihovih oružanih snaga na ukrajinske granice više puta poricali da Rusija planira invaziju na Ukrajinu. Sredinom studenog 2021. Dmitrij Peskov, Putinov glasnogovornik, rekao je novinarima da „Rusija ne prijeti nikome. Kretanje snaga na našem teritoriju ne bi trebalo biti ničija briga”.Taylor, Adam (24. veljače 2022.). "Russia's attack on Ukraine came after months of denials it would attack". The Washington Post. Original, arhivirano 24. veljače 2022., pristupljeno 26. veljače 2022. Krajem istog mjeseca, Peskov je rekao da „Rusija ne planira, niti će ikad planirati napade na bilo koga... Rusija je miroljubiva zemlja, koja je zainteresirana za dobre odnose sa svojim susjedima”.